rejauldu/bengali-wikipedia huggingface dataset:
শান্তির পাখি হামিদুজ্জামান খান নির্মিত এগারোটি পায়রার ভাস্কর্য। ঢাকা বিশ্ববিদ্যালয়ের ছাত্র-শিক্ষক কেন্দ্রের প্রবেশমুখের সম্মুখ চত্বরের মাঝে স্থাপিত শিল্পকর্মটি শান্তির পায়রা নামেও পরিচিত। ভাস্কর্যের মূল উপজীব্য শান্তির প্রতীক কবুতর। ২০০৭ সালের জুলাই মাসে আনুষ্ঠানিক উন্মোচন করা হয়।   বর্ণনা  শান্তির পাখি মরিচাবিহীন ইস্পাতে তৈরি এবং এতে একদল পাখি বিমূর্ত আঙ্গিকে একটি তির্যক কলামের উপরে উপস্থাপিত হয়েছে। ভাস্কর্যের দীর্ঘস্থায়িত্বতার কথা ভেবে মরিচাবিহীন ইস্পাত বাছাই করা হয়। প্রায় ৫০০ কেজি ওজনের ভাস্কর্যের উচ্চতা ৩২ ফুট। একটি গাছের ডালের দুই শাখায় ১১টি কবুতর বসে অথবা পাখা ঝাপটানো মুহূর্তকে স্থায়ী রূপ দেওয়া  হয়েছে। প্রতিটি কবুতরের ওজন প্রায় ৩৫ কেজি। শিক্ষার্থীদের অনুরোধে ভাস্কর্যটির নির্মাণ করতে তিন মাস সময় লাগে।   প্রভাব  ভাস্কর্যের কারণে ছাত্র-শিক্ষক কেন্দ্রের সম্মুখচত্বরটি বর্তমানে 'পায়রা চত্বর' নামে পরিচিতি পেয়েছে।   তথ্যসূত্র   বিষয়শ্রেণী:২০০৭-এর ভাস্কর্য বিষয়শ্রেণী:প্রাণীর ভাস্কর্য বিষয়শ্রেণী:ঢাকা বিশ্ববিদ্যালয় বিষয়শ্রেণী:হামিদুজ্জামান খানের কর্ম বিষয়শ্রেণী:ঢাকার বহিরঙ্গন ভাস্কর্য বিষয়শ্রেণী:মরিচাবিহীন ইস্পাতের ভাস্কর্য
+ ইউনিয়ন পরিচিতিঃ ভদ্রঘাট অবস্থান  আয়তন  জনসংখ্যা  শিক্ষার হার রাজশাহী  ২৩ বর্গ কিমি  ২৬৭৩১  ৮৫% সিরাজগঞ্জ,কামারখন্দ  -  -  -  ভদ্রঘাট ইউনিয়ন বাংলাদেশের রাজশাহী বিভাগের সিরাজগঞ্জ জেলার কামারখন্দ উপজেলার একটি ইউনিয়ন।  অবস্থান ও সীমানা  ভদ্রঘাট ইউনিয়ন উত্তর বঙ্গের প্রবেশদ্বার সিরাজগঞ্জ জেলায় অবস্থিত। এটি কামারখন্দ উপজেলার একটি ইউনিয়ন। ভদ্রঘাটের উত্তরে রায়গঞ্জ থানা, পূর্বে ঝাওয়াইল, দক্ষিণে কামারখন্দ ও জামতৈল এবং পশ্চিমে করতোয়া নদী প্রবাহিত।   ইতিহাস    প্রশাসনিক এলাকা  ভদ্রঘাট ইউনিয়ন পরিষদ।   আয়তন ও জনসংখ্যা  ভদ্রঘাট ইউনিয়নের আয়তন প্রায় ২৩ বর্গ কিলোমিটার। এটি ২৭টি গ্রামের সমন্বয়ে গঠিত। এর জনসংখ্যা ২৬৭৩১ জন।(২০১১)   শিক্ষা  শিক্ষার হার : ৮৫ শতাংশ (২০০১ এর শিক্ষাজরিপ)  শিক্ষা প্রতিষ্ঠান  সরকারি প্রাথমিক বিদ্যালয় ১২টি বেসরকারি বিদ্যালয় ৯ টি মাদ্রাসা ১০ টি কলেজ ১ টি   দর্শনীয় স্থান   পলাশডাঙ্গা যুব শিবিরের ক্যাম্প। ১৯৭১ সালের ৬ জুন পাবনা জেলার সিরাজগঞ্জ মহকুমার কামারখন্দ থানার ভদ্রঘাট গ্রামের বসাকপাড়ায় হারান বসাকের বাড়ীতে পলাশডাঙ্গা যুব শিবির গঠিত হয়। মুক্তিযুদ্ধের স্মৃতি বিজরিত এলাকা।  ইছামতি নদীর উপর গড়ে উঠা কালিঞ্জা ব্রিজ।  বীর ভদ্রঘাট বিল   উল্লেখযোগ্য ব্যক্তিত্ব  কবির বিন আনোয়ার,সচিব, পানি সম্পদ মন্ত্রণালয়।   জনপ্রতিনিধি  বর্তমান চেয়ারম্যান- আব্দুল মালেক খান   তথ্যসূত্র   http://bhadraghatup.sirajganj.gov.bd/bn/site/page/DbS3-%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87-%E0%A6%AD%E0%A6%A6%E0%A7%8D%E0%A6%B0%E0%A6%98%E0%A6%BE%E0%A6%9F   বহিঃসংযোগ   বিষয়শ্রেণী:কামারখন্দ উপজেলার ইউনিয়ন
পেগাহ আনভারিয়ান, পেগাহ আনভারিয়ান ওয়াটসন নামেও পরিচিত, একজন ইরানি বংশোদ্ভূত মার্কিন ফ্যাশন ডিজাইনার, ফ্যাশন স্টাইলিস্ট, সৃজনশীল পরিচালক, এবং ইন্টেরিয়র ডিজাইনার।  ২০০৫ থেকে ২০০৮ সাল পর্যন্ত তার নিজস্ব ফ্যাশন ডিজাইন লেবেল ছিল।  তার ডিজাইনের কাজ লস এঞ্জেলেস ফ্যাশন উইক এবং নিউ ইয়র্ক ফ্যাশন উইকে দেখানো হয়েছে। আনভারিয়ান থ্রি ডটস ফ্যাশন লেবেলের ক্রিয়েটিভ ডিরেক্টর হিসেবে কাজ করেছেন, ২০০৯ থেকে।  ২০১৪ থেকে শুরু করে, তিনি প্রোস অ্যান্ড পয়েট্রি ফ্যাশন লেবেলের সৃজনশীল পরিচালক।   তথ্যসূত্র    বহিঃসংযোগ    অফিসিয়াল সাইট   Couture ক্যান্ডি  বিষয়শ্রেণী:২১শ শতাব্দীর মার্কিন নারী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ইরানি বংশোদ্ভূত মার্কিন ব্যক্তি বিষয়শ্রেণী:মার্কিন নারী বেশভূষাশৈলী নকশাবিদ বিষয়শ্রেণী:মার্কিন বেশভূষাশৈলী নকশাবিদ বিষয়শ্রেণী:ইরানি নারী বেশভূষাশৈলী নকশাবিদ বিষয়শ্রেণী:ইরানি বেশভূষাশৈলী নকশাবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  আফতাবুজ্জামান (আলাপ) ২০:৫৮, ৬ নভেম্বর ২০২০ (ইউটিসি) নাসরীন আহমাদ   – (অপসারণের প্রস্তাবনা দেখুনলগ দেখুন) () নিবন্ধটি কীভাবে উইকিপিডিয়ার উইকিপিডিয়া:উল্লেখযোগ্যতা (উচ্চশিক্ষায়তনিক ব্যক্তিত্ব) পুরণ করে তার ব্যাখ্যা প্রয়োজন। নিবন্ধে মাণদণ্ড অনুযায়ী উল্লেখযোগ্যতার কোনো নজির নেই। নাবিল ✉ ১৮:২৬, ১৭ অক্টোবর ২০২০ (ইউটিসি)  নাসরীন আহমাদ ঢাকা বিশ্ববিদ্যালয়ের প্রথম নারী উপ-উপাচার্য হিসেবে কাজ করেছেন। এছাড়াও স্বাধীন বাংলা বেতার কেন্দ্রে তার সংবাদ ভূমিকা ছিল। নিবন্ধটি বিকাশের জন্য আরও কিছু তথ্য সংযুক্তি করা হচ্ছে। আশা (আলাপ) ০৭:৪৩, ১৮ অক্টোবর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মোস্তফা আলম বাংলাদেশি রাজনীতিবিদ ও চিকিৎসক। তিনি বগুড়া-৭ আসনের সাবেক সংসদ সদস্য।   প্রারম্ভিক জীবন  মোস্তফা আলম বগুড়ার গাবতলী‌তে জন্মগ্রহণ করেন। তার পিতা মৃত রিয়াজ উদ্দিন ফকীর।  তিনি গাবতলী পাইলট উচ্চ বিদ্যালয় থেকে এসএসসি ও সরকারি আজিজুল হক কলেজ থেকে এইচএসসি পাশ করে রাজশাহী মেডিকেল কলেজ থেকে এমবিবিএস পাশ করেন।   রাজনৈতিক জীবন  মোস্তফা আলম ২০২৪ সালের দ্বাদশ জাতীয় সংসদ নির্বাচনে বগুড়া-৭ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হয়েছিলেন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বগুড়া জেলার রাজনীতিবিদ বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী বিষয়শ্রেণী:সরকারি আজিজুল হক কলেজের প্রাক্তন শিক্ষার্থী বিষয়শ্রেণী:বগুড়া জেলার চিকিৎসক বিষয়শ্রেণী:দ্বাদশ জাতীয় সংসদ সদস্য
ইনভিডিয়াস হল ইউটিউবের একটি বিনামূল্য এবং ওপেন সোর্স বিকল্প ফ্রন্টএন্ড৷ এটি একটি ডকার কন্টেইনারে, অথবা গিটহাব পাওয়া যায়। এটি অফিসিয়াল ইউটিউব ওয়েবসাইটের একটি হালকা এবং "গোপনীয়তা-সম্মানজনক" বিকল্প হিসাবে ব্যবহার করার উদ্দেশ্যে তৈরি করা হয়েছে৷ অনেক গোপনীয়তা সংরক্ষণকারী পুনঃনির্দেশক সফ্টওয়্যার পাশাপাশি ইউটিউব ক্লায়েন্ট ইনভিডিয়াস ইন্সট্যান্স ব্যবহার করে।   প্রযুক্তি  ইনভিডিয়াস অফিসিয়াল ইউটিউব অ্যাপ্লিকেশন প্রোগ্রামিং ইন্টারফেস (এপিআই) ব্যবহার করে না, কিন্তু ভিডিও এবং উপতথ্য যেমন লাইক এবং দর্শন সংখ্যার জন্য ওয়েবসাইট স্ক্র্যাপ করে। গুগলের সাথে ভাগ করা তথ্যের পরিমাণ হ্রাস করার জন্য যা ইচ্ছাকৃতভাবে করা হয়। ওয়েব-স্ক্র্যাপিং টুলটিকে বলা হয় ইনভিডিয়াস ডেভেলপার এপিআই।  ২০২০ সালে, ওমর রথ জানায় সে প্রকল্পটি থেকে পদত্যাগ করবে ও invidio.us-এ প্রধান ইন্সট্যান্সটি বন্ধ করবে। তবে, প্রকল্পটি এখনও অব্যাহত রয়েছে এবং পরিসেবার অনানুষ্ঠানিক ইন্সট্যান্স এখনও বিদ্যমান।  ২০২৩ সালের জুনে, ইনভিডিয়াস ইউটিউব থেকে টেক-ডাউন অর্ডার পায়। বিজ্ঞাপন-ব্লকিং ওয়েব ব্রাউজার ব্যবহার করে এমন নন-প্রিমিয়াম বা সাধারণ ব্যবহারকারীদের ব্লক করা বিষয়ক ইউটিউবের সাম্প্রতিক "পরীক্ষা" অনুসরণ করে সিজ অ্যান্ড ডিসিস্ট(বন্ধ এবং থামার) আইনি বিজ্ঞপ্তি দেওয়া হয়। ইনভিডিয়াস ডেভেলপাররা চিঠিটি উপেক্ষা করার সিদ্ধান্ত নেয় কারণ তারা ইউটিউব অ্যাপ্লিকেশন প্রোগ্রামিং ইন্টারফেস ব্যবহার করেনি।  ভাইসের জুলস রসকো বলে, ইউটিউব "ক্র্যাক ডাউন" এ একা ছিল না এবং উল্লেখ করে যে রেডিটে নতুন ডেভেলপার ফি তৃতীয় পক্ষের ডেভেলপারদের বন্ধ করে দিচ্ছে। ডার স্পিগেল এর মতে, "ইনভিডিয়াস সার্ভারে ইনস্টল করা, যা পরে লাইসেন্সবিহীন ইউটিউব মিরর হিসেবে কাজ করে" যাতে ব্যবহারকারীরা "বিজ্ঞাপন এবং ট্র্যাকিং ছাড়া" ভিডিও দেখতে পায়। ইনভিডিয়াস হল গুগল এর সর্বশেষ লক্ষ্য, যা ভিডিও এবং সঙ্গীতে ডাউনলোড এবং অনিয়ন্ত্রিত অ্যাক্সেস ব্লক করার জন্য বছরের পর বছর ধরে সংগ্রাম করেছে।   আরও দেখুন    ইউটিউব ডাউনলোডারদের তুলনা  ইউটিউব-ডিএল   তথ্যসূত্র    বহিঃসংযোগ      ইনভিডিয়াস ইন্সট্যান্স    বিষয়শ্রেণী:২০১৮-এ প্রতিষ্ঠিত ইন্টারনেট সম্পত্তি বিষয়শ্রেণী:ওয়েবসাইট বিষয়শ্রেণী:ইউটিউব
রানার-আপ (প্রয়াত ল্যাটিন ভাষা থেকে: সাবক্যাম্পিও; বা  নীচে, দ্বিতীয়: একটি লড়াইয়ের পরাজিত বা বিজয়ীর অবস্থানের নীচে থাকা) হল প্রতিযোগীকে বোঝায় যে প্রতিযোগিতায় চ্যাম্পিয়নের পরের স্থানকে। কোনও ব্যক্তি বা দলকে দেওয়া শিরোনাম যা কোনও প্রতিযোগিতায় অংশ নিয়ে চ্যাম্পিয়নের কাছে পরাজিত হয়ে দ্বিতীয় স্থানে শেষ করেছিলেন। এই শব্দটি মানুষ, দল বা প্রাণী এবং বিভিন্ন প্রতিযোগিতায় যেমন রেসিং বা ফুটবলে প্রয়োগ করা যেতে পারে।  মোটরস্পোর্ট বা গলফের মতো বিষয়গুলির ক্ষেত্রে, যে ব্যক্তি ঘোষিত হওয়ার জন্য প্রয়োজনীয় স্কোর অর্জন করে তাকে চ্যাম্পিয়ন হিসাবে বিবেচনা করা হয়, যখন রানার-আপকে সেই ব্যক্তি হিসাবে বিবেচনা করা হয় যিনি বিজয়ীর তুলনায় পরবর্তী সর্বনিম্ন সংখ্যক পয়েন্ট অর্জন করেছেন।  এছাড়াও, ফুটবলের মতো শৃঙ্খলা ক্ষেত্রে, টুর্নামেন্টের ধরণের উপর নির্ভর করে, যেমন লিগ টুর্নামেন্ট। চ্যাম্পিয়ন হলেন যিনি সর্বোচ্চ সংখ্যক পয়েন্ট অর্জন করেছিলেন, অন্যদিকে রানার-আপ হলেন যিনি চ্যাম্পিয়নের ঠিক নীচে পরিমাণ অর্জন করেছিলেন। কোপা লিবের্তাদোরেস, উয়েফা চ্যাম্পিয়নস লিগ বা ফুটবল বিশ্বকাপের মতো একটি নকআউট টুর্নামেন্টে, প্রতিযোগিতার চূড়ান্ত পর্যায়ে পৌঁছেছে এমন দলগুলি চ্যাম্পিয়ন এবং রানার্স-আপ হিসাবে বিবেচিত হয়। ফাইনাল ম্যাচে লড়াই করার পরে, বিজয়ীকে চ্যাম্পিয়ন ঘোষণা করা হয়, পরাজিতকে রানার-আপ হিসাবে বিবেচিত করা হয়।  তথ্যসূত্র  বহিঃসংযোগ    বিষয়শ্রেণী:একাধিক খেলায় ব্যবহৃত পরিভাষা বিষয়শ্রেণী:ক্রীড়া পরিভাষা বিষয়শ্রেণী:পুরস্কার
চিতা লিলি (বৈজ্ঞানিক নাম: Iris domestica) () হচ্ছে ইরিডাসি পরিবারের একটি আলংকারিক উদ্ভিদ। ২০০৫ সালে ডিএনএ পরীক্ষার পর এটিকে আইরিস গণে নেওয়া হয়েছে এবং এর নতুন নামকরণ হয়েছে আইরিস ডমেস্টিকা।Goldblatt P, Mabberley DJ (2005) Belamcanda Included in Iris, and the New Combination I. domestica (Iridaceae: Irideae). Novon: A Journal for Botanical Nomenclature: Vol. 15, No. 1 pp. 128–132 এই প্রজাতির আগের নাম ছিলো Belamcanda chinensis। এদের ফুলের পাপড়ি সংখ্যা ৬টি। হলুদ বা কমলা পাপড়িতে লালরঙ্গা ছোপ থাকে, এ যেন রং বাহারী আল্পনা। কন্দমূলীয় এ গাছটি মূলত চীনের প্রজাতি। গাছটির পাতাগুলো ছুরির মত, উর্ধমূখী, আগা চোখা। ফুল ফোটে বর্ষা থেকে শরৎ পর্যন্ত।  চিত্রশালা  তথ্যসূত্র  বিষয়শ্রেণী:উদ্যান উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:চীনের উদ্ভিদ
শারীরস্থানবিদ্যায় অ্যারিওলা (ইংরেজি: areola), বহুবচনে অ্যারিওলি (areolae) বলতে স্তনবৃন্ত (nipple) ঘিরে রাখা ত্বকের মতো কোনো রঙিন অংশকে বোঝায়। এটি ল্যাটিন: area থেকে এসেছে যার অর্থ “খোলা অংশ"। বেশিরভাগ ক্ষেত্রে মানুষের স্তনের, স্তনবৃন্তের চারপাশ ঘিরে থাকা রঞ্জিত অংশটিকে অ্যারিওলা বলা হয়। এছাড়া ফুস্কুড়ির চারপাশ ঘিরে থাকা লাল বৃত্তাকার অংশকেও অ্যারিওলা বলে অভিহিত করা হয়।   বর্ণ  স্তনের অন্য অংশ থেকে অ্যারিওলার রঙে ভিন্নতা রয়েছে। অ্যারিওলার বর্ণ সম্পর্কিত একটি ব্যাখ্যায় বলা হয় যে, এই রঙ আসে দুইটি পলিমারের অ্যাবডুসেন্স থেকে। সেগুলোর একটি, ইউমেলানিন (বাদামী রঙ-এর) এবং অপরটি ফিওমেলানিন (লাল রঙ-এর)। এ দুটি কী পরিমাণে ক্ষরিত হবে তা বংশগতভাবে নিয়ন্ত্রিত হয়, আর এ দুটোই মূলত অ্যারিওলার রঙ গঠনের পেছনে ভূমিকা রাখে। অ্যারিওলার রঙ মলিন হলুদ থেকে গাঢ় হতে হতে কালোর কাছাকাছি পর্যন্ত হতে পারে। সাধারণত যেটা দেখা যায়, যেসব মানুষের ত্বকের রঙ হালকা, তাদের অ্যারিওলার রঙও হালকা হয়, এবং যেসব মানুষ গাঢ় রঙের ত্বকের অধিকারী তাদেরটার রঙ অপেক্ষাকৃত গাঢ় ধরনের। অ্যারিওলার রঙ বিভিন্ন সময় হরমোন ক্ষরণের কারণে পরিবর্তন হতে পারে, যেমন: রজঃচক্র, ঔষধ প্রয়োগ, এবং বয়স বৃদ্ধির সাথে এর রঙ পরিবর্তন হতে দেখা যেতে পারে। রঙ পরিবর্তন সবচে বেশি পরিলক্ষিত হয় গর্ভধারণের সময়। তখন এর রঙ যথেষ্ট গাঢ় হয়ে যেতে পারে। কিছু ক্ষেত্রে শিশু জন্মদানের পর অ্যারিওলা তার পূর্বের রঙে ফিরে পায়, যদিও এখানেও বিভিন্ন মানুষের ক্ষেত্রে যথেষ্ট পার্থক্য দেখা যায়।   আকার ও গড়ন  অ্যারিওলার আকার ও আকৃতিতে যথেষ্ট পরিমাণ ভিন্নতা রয়েছে। সচারচর দেখা যায় প্রজননে সক্ষম নারীর অ্যরিওলা, প্রজননে সক্ষম পুরুষ বা বয়ঃসন্ধিকালীন মেয়ের চেয়ে আকারে বড়ো। মানুষের অ্যারিওলা বেশিরভাগ ক্ষেত্রে গোলাকৃতি, কিন্তু অনেক নারী ও কিছু পুরুষের ক্ষেত্রে উপবৃত্তাকৃতি (ডিম্বাকৃতি) অ্যারিওলা দেখা যায়।  পুরুষের ক্ষেত্রে অ্যারিওলার ব্যস প্রায় ২.৫ সেন্টিমিটার (১ ইঞ্চি)। প্রজননে সক্ষম নারীর অ্যারিওলার ব্যস ১০ সেন্টিমিটার (৪ ইঞ্চি) পর্যন্ত হতে পারে, কিন্তু গড়ে এই ব্যস ৩ সেন্টিমিটার (১.২ ইঞ্চি)।M. Hussain, L. Rynn, C. Riordan and P. J. Regan, Nipple-areola reconstruction: outcome assessment; European Journal of Plastic Surgery, Vol. 26, Num. 7, December, 2003 যেসব মহিলা শিশুকে বুকের দুধ পান করান বা যাদের স্তনের আকার অপেক্ষাকৃত বড়ো—তাদের অ্যারিওলা গড় আকৃতি থেকে বড়ো হতে পারে।   তথ্যসূত্র   বিষয়শ্রেণী:স্ত্রী প্রজননতন্ত্র বিষয়শ্রেণী:স্তনের শারীরস্থান
খুলনা-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ১০৪নং আসন।  সীমানা খুলনা-৬ আসনটি খুলনা জেলার  কয়রা উপজেলা, পাইকগাছা উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ এম. এ. বারী বাংলাদেশ আওয়ামী লীগ ১৯৭৯খান-এ-সবুর বাংলাদেশ মুসলিম লীগসীমানা পরিবর্তন ১৯৮৬ মোমেন উদ্দিন আহমেদ জাতীয় পার্টি ১৯৮৮ জহরুল হক সরদার স্বতন্ত্র ১৯৯১ শাহ মোহাম্মদ রুহুল কুদ্দুস বাংলাদেশ জামায়াতে ইসলামী জুন ১৯৯৬শেখ মোঃ নূরুল হক বাংলাদেশ আওয়ামী লীগ ২০০১ শাহ মোহাম্মদ রুহুল কুদ্দুস বাংলাদেশ জামায়াতে ইসলামী ২০০৮ সোহরাব আলী সানা বাংলাদেশ আওয়ামী লীগ ২০১৪ শেখ মোঃ নূরুল হক বাংলাদেশ আওয়ামী লীগ ২০১৮ আক্তারুজ্জামান বাবু বাংলাদেশ আওয়ামী লীগ২০২৪মোঃ রশীদুজ্জামানবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শেখ মোঃ নূরুল হক বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে খুলনা-৬  বিষয়শ্রেণী:খুলনা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
কামাল হায়দার (১৯৩৩-১৯৮০) দক্ষিণ ইয়েমেনের একজন ছোট গল্পের লেখক ছিলেন। ইয়েমেনের সামাজিক সমস্যাগুলির সাথে তার গল্পগুলির জন্য তিনি বিখ্যাত ছিলেন। তিনি মৃত্যুর মাত্র দু'বছর আগে তার ছোটগল্প, সাইনপোস্ট (১৯৭৮) সালের একটি সংকলন প্রকাশ করেছিলেন। তার একটি গল্প "অ্যান ম্যান অফ ন কনসোয়েন্স" অলিভ কেনি এবং টমাস ইজি ইংরেজিতে অনুবাদ করেছিলেন এবং আধুনিক আরব সাহিত্যের ১৯৮৮ সালের নৃবিজ্ঞানে প্রকাশিত হয়েছিল।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:ইয়েমেনি লেখক
সান্তনু প্রামাণিক হলেন ভারতীয় জনতা পার্টির একজন ভারতীয় রাজনীতিবিদ। তিনি ২০২১ সালের মে মাসে খেজুরি (নির্বাচন এলাকা) থেকে পশ্চিমবঙ্গ বিধানসভার সদস্য হিসেবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে তৃণমূল কংগ্রেস পার্থ প্রতিম দাসকে ১৭,৯৬৫ ভোটে পরাজিত করেছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:দার্জিলিং জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় রাজনীতিবিদ
মরিসি মিখাইলোভিচ কভিতেলাশভিলি (, ; জন্ম: ১৭ মার্চ ১৯৯৫; মরিসি কভিতেলাশভিলি নামে সুপরিচিত) হলেন একজন জর্জীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে জর্জিয়ার প্রতিনিধি হিসেবে প্রতিদ্বন্দ্বিতা করে থাকেন।  কভিতেলাশভিলি জর্জিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন মরিসি মিখাইলোভিচ কভিতেলাশভিলি ১৯৯৫ সালের ১৭ই মার্চ তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কভিতেলাশভিলি জর্জিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। কভিতেলাশভিলি সর্বমোট ২৬৮.৬২ পয়েন্ট অর্জন করে সার্বিকভাবে দশম স্থান অধিকার করেছিলেন। শর্ট প্রোগ্রামে ৯৭.৯৮ পয়েন্ট স্কোর করে তিনি পঞ্চম স্থান অধিকার করেছিলেন এবং ফ্রি স্কেটিংয়ে ১৭০.৬৪ পয়েন্ট নিয়ে ছয় ধাপ পিছিয়ে একাদশ স্থান অধিকার করেছিলেন।  তিনি আনাস্তাসিয়া গুভানোভা, কারিনা সাফিনা, লুকা বেরুলাভা, মারিয়া কাজাকোভা এবং গেওর্গি রেভিয়ার সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২২ পয়েন্ট সংগ্রহ করে শর্ট প্রোগ্রাম/রিদম ডান্সের পরই প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জর্জীয় পুরুষ সিঙ্গেল স্কেটার বিষয়শ্রেণী:রুশ পুরুষ সিঙ্গেল স্কেটার বিষয়শ্রেণী:জর্জিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার
পেনি হিলি (; জন্ম: ৭ মার্চ ২০০৫) হলেন একজন ব্রিটিশ তীরন্দাজ, যিনি গ্রেট ব্রিটেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  হিলি গ্রেট ব্রিটেনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন পেনি হিলি ২০০৫ সালের ৭ই মার্চ তারিখে গ্রেট ব্রিটেনের টেলফোর্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হিলি গ্রেট ব্রিটেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১৮টি ১০ পয়েন্ট অর্জন করে সর্বমোট ৬৩১ পয়েন্ট নিয়ে তিনি ৫২তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১৩তম স্থান অধিকারী দক্ষিণ কোরিয়ার জন হুন-ইয়ংয়ের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি মেগান হ্যাভার্স এবং ব্রায়নি পিটম্যানের সাথে ব্রিটিশ দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬০টি ১০ পয়েন্ট অর্জন করে সর্বমোট ১৯১২ পয়েন্ট নিয়ে ১১তম স্থান অধিকার করেছিল। অতঃপর প্রাথমিক পর্বে তারা জার্মানির কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ নারী তীরন্দাজ বিষয়শ্রেণী:গ্রেট ব্রিটেনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২৩ ইউরোপিয়ান গেমসের তীরন্দাজ বিষয়শ্রেণী:তীরন্দাজীতে ইউরোপিয়ান গেমসের পদক বিজয়ী
ডেলিয়া উইলিয়ামস (জন্ম ১৯৩০) ছিলেন একজন অস্ট্রেলীয় অভিনেতা। তিনি ইংল্যান্ডে জন্মগ্রহণ করেছিলেন, যেখানে তিনি ওল্ড ভিক-এ প্রশিক্ষণ নিয়েছিলেন এবং ওয়েস্ট এন্ডে দুই বছর কাজ করেছিলেন, পাশাপাশি একজন মডেলও ছিলেন। তিনি ১৯৫৬ সালে অস্ট্রেলিয়ায় চলে আসেন।   তিনি অ্যানেট আন্দ্রে এর সাথে বেশ কয়েকবার কাজ করেছেন।    তথ্যসূত্র    বহিঃসংযোগ    আইএমডিবিতে ডেলিয়া উইলিয়ামস বিষয়শ্রেণী:সম্ভাব্য জীবিত ব্যক্তি বিষয়শ্রেণী:১৯৩০-এ জন্ম বিষয়শ্রেণী:২০শ শতাব্দীর অস্ট্রেলীয় অভিনেত্রী
কাটিং ক্রু () একটি ইংলিশ রক ব্যান্ড যেটি নিক ভ্যান ইড ১৯৮৫ সালে প্রতিষ্ঠা করেন। এই ব্যান্ডটি তাদের “আই জাস্ট ডাইড ইন ইওর আর্মস টুনাইট” এই গানটির জন্য সারাবিশ্বে পরিচিত।   গঠন  ভোকালিস্ট নিক ভ্যান ইড কানাডিয়ান গিটারিস্ট কেভিন স্কট ম্যাকমাইকেলের সাথে মিলে ১৯৮৫ সালে ব্যান্ডটি গঠন করেন।   ভাঙ্গন  ১৯৯৩ সালে ব্যান্ডটি ভেঙ্গে যায়।   পুনর্গঠন:২০০৫-বর্তমান  ২০০৫ সালে নিক ভ্যান ইড পুনরায় ব্যান্ডটি গঠন করেন সম্পূর্ণ লাইন আপে। এবং তারা ২০০৬ সালে "গ্রিনিং সোলস" এ্যালবামটি বের করেন প্রযোজনা প্রতিষ্ঠান হাইপারটেনসন এর ব্যানারে। একই বছর ব্যান্ডটি জার্মানি, যুক্তরাজ্য ও ডেনমার্কে সঙ্গীত সফর করে। ২০০৮ সালে ব্যান্ডটি মার্কিন অডিও কোম্পানি স্প্রেকট্রা রেকর্ডস এর সাথে একটি চুক্তি স্বাক্ষর করে।   তথ্যসূত্র   বিষয়শ্রেণী:যুক্তরাজ্যের ব্যান্ড বিষয়শ্রেণী:ভার্জিন রেকর্ডসের শিল্পী বিষয়শ্রেণী:১৯৫৮-এর প্রতিষ্ঠিত মিউজিকাল গ্রুপ বিষয়শ্রেণী:ইংরেজ রক সঙ্গীত গ্রুপ বিষয়শ্রেণী:ব্রিটিশ পপ রক সঙ্গীত গ্রুপ বিষয়শ্রেণী:১৯৮৫-এ ইংল্যান্ডে প্রতিষ্ঠিত বিষয়শ্রেণী:লন্ডনের সঙ্গীত দল বিষয়শ্রেণী:ইএমআই রেকর্ডসের শিল্পী
ফুলেশ্বরী তরুণ মজুমদার পরিচালিত ১৯৭৪ খ্রিষ্টাব্দে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটিতে মুখ্য ভূমিকায় অভিনয় করেছিলেন সন্ধ্যা রায় এবং সমিত ভঞ্জ। সঙ্গীত পরিচালনা করেন হেমন্ত মুখোপাধ্যায়। চলচ্চিত্রটি প্রযোজনা করেন ছায়াবাণী প্রাইভেট লিমিটেড। ছবিটিতে ব্যবহৃত গানগুলোর কণ্ঠশিল্পীর ভূমিকা পালন করেছিলেন হেমন্ত মুখোপাধ্যায়, মান্না দে, সন্ধ্যা মুখোপাধ্যায়, আরতি মুখোপাধ্যায়, অনুপ ঘোষাল ও হরিধন মুখোপাধ্যায়।   তথ্যসূত্র    বহি সংযোগ     মোজার বায়ার হোমভিডিওতে ফুলেশ্বরী  কমপ্লিট ইনডেক্স অফ ওয়ার্ল্ড ফিল্মে ফুলেশ্বরী  বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৭৪-এর চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
ফিলিপিনো মিরর ফিলিপাইনের একটি দৈনিক ট্যাবলয়েড। যা লাওসে ফিলিপাইনের প্রাক্তন রাষ্ট্রদূত এন্তোনিও কাবাংগন চুয়ার  এএলসি গ্রুপ অফ কোম্পানির একটি শাখা ফিলিপিনো মিরর মিডিয়া গ্রুপের  মালিকানাধীন।   বিজ্ঞাপনের স্লোগান   সালামিন এনজি কাটোটোহানান ( ফিলিপিনো, "সত্যের আয়না") (এপ্রিল ১৬, ২০১২ - মার্চ ১৯, ২০১৭)   উনাং ট্যাবলয়েড সা নেগোসিয়ো ( ফিলিপিনো, "ব্যবসায়ের প্রথম ট্যাবলয়েড")   আরো দেখুন   বিজনেস মিরর   ৯৭.৯ হোম রেডিও   সিএনএন ফিলিপাইন   তথ্যসূত্র    বহিঃসংযোগ     বিষয়শ্রেণী:ফিলিপাইনের দৈনিক সংবাদপত্র বিষয়শ্রেণী:২০১২-এ প্রতিষ্ঠিত প্রকাশনা বিষয়শ্রেণী:ফিলিপাইনের জাতীয় সংবাদপত্র
বড়জোড়া কলেজ হল পশ্চিমবঙ্গের বাঁকুড়া জেলার বড়জোড়া শহরে অবস্থিত একটি সাধারণ ডিগ্রি কলেজ। ১৯৮৫ সালে প্রতিষ্ঠিত এই কলেজটিতে কলা ও বাণিজ্য বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত।  বড়জোড়া কলেজের বিভাগগুলি হল: বাংলা, ইংরেজি, ইতিহাস, রাষ্ট্রবিজ্ঞান, দর্শন, সংস্কৃত ও ভূগোল (সাম্মানিক) ও অর্থনীতি (সাধারণ)।   কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১৬ সালে ন্যাশানাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই কলেজটিকে "খ" গ্রেড প্রদান করে।  তথ্যসূত্র  বিষয়শ্রেণী:বাঁকুড়া জেলার বিশ্ববিদ্যালয় ও কলেজ বিষয়শ্রেণী:বাঁকুড়া বিশ্ববিদ্যালয়ের অধিভুক্ত কলেজ বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিশ্ববিদ্যালয় ও কলেজ বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
thumb|400px|The LAMP software bundle (here additionally with Squid). A high performance and high-availability solution for a hostile environment ল্যাম্প (L.A.M.P.) শব্দটি একগুচ্ছ বিনামূল্য সফটওয়্যারকে বোঝায়, যেগুলো সাধারণত ওয়েব সাইট বা সার্ভার পরিচালনায় ব্যবহৃত হয়ে থাকে।  লিনাক্স(Linux), (এক ধরনের অপারেটিং সিস্টেম)   এ্যাপাচি(Apache), (এক ধরনের ওয়েব সার্ভার),   মাইএসকিউএল(MySQL), (এক ধরনের ডাটাবেজ ম্যানেজমেন্ট সিস্টেম)   পিএইচপি (PHP), বা পার্ল(Perl), বা পাইথন(Python) (স্ক্রিপ্টিং ল্যাঙ্গুয়েজ) একত্রে ল্যাম্প (L.A.M.P.) নামে অভিহিত করা হয় (ইংরেজিতে তাদের প্রথম অক্ষরগুলি সাজালে এরকমই দাঁড়ায়)।  বিষয়শ্রেণী:লিনাক্স সফটওয়্যার বিষয়শ্রেণী:লিনাক্স-এর জন্য ইন্টারনেট সফটওয়্যার বিষয়শ্রেণী:লিনাক্স বিষয়শ্রেণী:মাইএসকিউএল বিষয়শ্রেণী:মারিয়াডিবি বিষয়শ্রেণী:ওয়েব সার্ভার সফটওয়্যার
নিহাদুজ্জামান (জন্মঃ ২৮ নভেম্বর ১৯৯৮) একজন বাংলাদেশী ক্রিকেটার।  তিনি ৪ নভেম্বর ২০১৭ সালে রাজশাহী কিংসের হয়ে ২০১৭ বাংলাদেশ প্রিমিয়ার লীগে টি-টোয়েন্টি ক্রিকেটে আত্মপ্রকাশ করেছিলেন।  ২০১৭-১৮ জাতীয় ক্রিকেট লিগ টুর্নামেন্টে ২১ ডিসমিসাল সহ তিনি যৌথ নেতৃত্বাধীন উইকেট শিকারী ছিলেন।   অক্টোবরে 2018 সালে তিনি বাংলাদেশ চিটাগাং ভাইকিংস দলে জায়গা পেয়েছিলেন।   তথ্যসূত্র    বহিঃসংযোগ      বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম বিষয়শ্রেণী:ওল্ড ডিওএইচএস স্পোর্টস ক্লাব ক্রিকেটার
আবুল কালাম আজাদ হলেন একজন ভারতীয় স্বাধীনতা সংগ্রামী, শিক্ষাবিদ ও সাংবাদিক।  আবুল কালাম আজাদ দিয়ে আরও বুঝানো হয়:  ব্যক্তিত্ব   আবুল কালাম আজাদ (অধ্যাপক) - ফারইস্ট ইন্টারন্যাশনাল ইউনিভার্সিটির উপাচার্য।  আবুল কালাম আজাদ (রসায়নবিদ) - বঙ্গবন্ধু শেখ মুজিবুর রহমান বিশ্ববিদ্যালয়, নওগাঁর প্রথম উপাচার্য।  আবুল কালাম আজাদ (বুদ্ধিজীবী) - (জন্ম: ১ জানুয়ারি, ১৯৩৩ - মৃত্যু: ডিসেম্বর ১৫, ১৯৭১) - একজন বাংলাদেশী গণিতবিদ ও শিক্ষাবিদ।  আবুল কালাম আজাদ (গাইবান্ধার রাজনীতিবিদ) - বাংলাদেশী রাজনীতিবিদ, সংসদ সদস্য ও প্রাক্তন তথ্যমন্ত্রী।  আবুল কালাম আজাদ (জামালপুরের রাজনীতিবিদ) - বাংলাদেশী রাজনীতিবিদ, সংসদ সদস্য।  আবুল কালাম আজাদ (রংপুরের রাজনীতিবিদ) - বাংলাদেশী রাজনীতিবিদ ও রংপুর-৬ আসনের সাবেক সংসদ সদস্য।  আবুল কালাম আজাদ (নোয়াখালীর বীর বিক্রম) - বাংলাদেশের স্বাধীনতা যুদ্ধের বীর বিক্রম খেতাবপ্রাপ্ত একজন বীর মুক্তিযোদ্ধা।  আবুল কালাম আজাদ (রাজনীতিবিদ, জন্ম ১৯৫৭) - বাংলাদেশের প্রধানমন্ত্রীর সাবেক মুখ্য সচিব।  আবুল কালাম আজাদ (সুবেদার) - - বাংলাদেশের স্বাধীনতা যুদ্ধের বীর বিক্রম খেতাবপ্রাপ্ত একজন বীর মুক্তিযোদ্ধা।  আবুল কালাম আজাদ (সাংবাদিক) - বাংলাদেশের রাষ্ট্রীয় সংবাদ সংস্থা বাংলাদেশ সংবাদ সংস্থার (বাসস) সাবেক প্রধান সম্পাদক ও ব্যবস্থাপনা পরিচালক।  আবুল কালাম আজাদ (চিকিৎসক) - বাংলাদেশী চিকিৎসক ও স্বাস্থ্য অধিদপ্তরের মহাপরিচালক।   আরও দেখুন   আবুল কালাম আজাদ চৌধুরী - বিশ্ববিদ্যালয় মঞ্জুরী কমিশন (ইউজিসি)’র সাবেক চেয়ারম্যান।  এস এম আবুল কালাম আজাদ - দশম জাতীয় সংসদে ঢাকা-১৭ আসনের সংসদ সদস্য।  এস এম আবুল কালাম আজাদ, ঢাকা-১৭ আসনের সংসদ সদস্য।  আজাদ আবুল কালাম -বাংলাদেশী অভিনেতা ও নাট্যকার।  আবুল কালাম -ব্রোঞ্জপদক জয়ী দাবা খেলোয়াড়।  আবুল কালাম (বীর প্রতীক) -বীর প্রতীক খেতাব প্রাপ্ত মুক্তিযোদ্ধা।  আবুল কালাম বীর প্রতীক -বীর প্রতীক খেতাব প্রাপ্ত মুক্তিযোদ্ধা।  আবুল কালাম (রাজনীতিবিদ) -বাংলাদেশী রাজনীতিবিদ ও নারায়ণগঞ্জ-৫ আসনের সাবেক সংসদ সদস্য।  আবুল কালাম (মুক্তিযোদ্ধা) -বীর প্রতীক খেতাব প্রাপ্ত মুক্তিযোদ্ধা।  মোঃ আবুল কালাম আজাদ (রাজশাহীর রাজনীতিবিদ)